
HARTIMI I 2 KURRIKULAVE PËR PUNËSIMIN PROFESIONAL PËR PERSONA ME AFTËSI TË KUFIZUARA NË SHQIPËRI

PËRSHKRIM I KUSHTEVE DHE DETYRAVE PËR KANDIDATËT (TOR)

1. Përshkrim rreth  Projektit  P.O.W.E.R

Projekti  P.O.W.E.R synon të adresojë nevoja të përbashkëta në Mal të Zi dhe Shqipëri, me qëllim krijimin e mundësive për punësim dhe rritjen e punësueshmërisë për PAK nëpërmjet krijimit të mjedisit të duhur, kuadrit funksional institucional, zhvillimit të kompetencave dhe aftësive profesionale dhe forcimit të dialogut ndermjet të gjithë aktorëve. Lideri i  projektit është Caritas i Arkidioqezës së Tivarit dhe partnerë të projektit janë Caritas Shqiptar, DoWn Syndrome Albania dhe Shoqata e Paraplegjikëve Tivar.  
Projekti P.O.W.E.R zbatohet përmes programit të veprimit të bashkëpunimit ndërkufitar  ndermjet Malit të Zi dhe  Shqipërisë 2014-2020, dhe financohet nga Bashkimi Evropian. Në Mal të Zi, aktivitetet e projektit do të zbatohen në komunat e Tivarit dhe Ulqinit, ndërsa aktivitetet e projektit në Shqipëri do të zbatohen në bashkitë e Shkodrës dhe të Lezhës.
Në fushën e punësimit të PAK, përveç barrierave fizike, problemet më të mëdha hasen nga paragjykimet, mungesa e kompetencave dhe aftësive të PAK, si dhe mundësitë e pakta për punësim. Për të kuptuar më mirë mundësitë ekzistuese për forcimin e kompetencave dhe trajnimit për PAK, me qellim lehtesimin e aksesit të tyre në tregun e punës, një element kyç është analiza e qartë e nevojave dhe mundësive për punësim në Mal të Zi dhe Shqipëri në lidhje me integrimin profesional të PAK. 
[bookmark: _Hlk92703186]Prandaj, hulumtimi për nevojat e punësimit të personave me aftësi të kufizuara është një hap kyç, i cili do të jetë bazë për hartimin e kurrikulave për punësimin profesional dhe punësueshmërinë (kompetencat) e PAK. Qëllimet specifike të projektit, promovimi i të cilit do të arrijë qëllimin kryesor të projektit, janë: 

1. Rritja e punësueshmërisë së PAK në zonën ndërkufitare nëpërmjet aktivizimit të sistemeve më efikase për zhvillimin e kompetencave dhe aftësive profesionale; 
2. Rritja e numrit të mundësive të punësimit për PAK të ofruara nga punëdhënësit potenciale; 
3. Krijimi i një kuadri institucional më funksional për punësimin e PAK, nëpërmjet forcimit të dialogut ndërmjet OSHC-ve, kompanive dhe institucioneve publike. 
4. Të krijohet një mjedis i përshtatshëm për punësimin e PAK, nëpërmjet zbutjes së stigmës në shoqëri. 

2. OBJEKTIVAT DHE REZULTATET 
Për të lehtësuar procesin e punësimit dhe për të rritur kompetencat për punësimin e personave me aftësi të kufizuara, partnerët e projektit planifikojnë të zbatojnë hartimin e 4 kurrikulave per punesimin profesional 2 në Mal të Zi dhe 2 ne Shqipëri. Rezultati përfundimtar i angazhimit sipas kësaj thirrjeje dhe ToR,  është zbatimi i gjithsej 4 kurrikulave per punesimin profesional te personave me aftesi te kufizuara, 2 në secilin vend të projektit. Ky ToR vlen vetem per Shqipërinë.

3. DATAT E PËRCAKTUARA PËR REALIZIMIN E KURRIKULAVE

Kurrikulat do të hartohen ne Shqipëri. Periudha e realizimit të kurrikulave do të jetë gjatë muajit Tetor - Nëntor 2026, me konkretisht do të përcaktohet në bashkëpunim me kandidatin e përzgjedhur dhe grupet e synuara. 

4. INFORMACIONE PËR APLIKUESIT 

	
Numri i kurrikulave profesionale
	
Gjithsej dy (2) kurrikula profesionale për personat me aftësi të kufizuara.


	
Numri i eksperteve:
	
Parashikohet kontraktimi i një eksperti për këtë shërbim.


	
Lloji i Kontratës
	
Për personat fizikë: kontrata e punës do të jetë në bazë të rregullave ligjore.
Për personat juridik: marrëveshje bashkëpunimi biznesi.


	
Përshkrim i shkurter i detyrave:
	
· Hartimi i 2 programeve të ndryshme kurrikulare për rehabilitimin profesional për PAK
· Marrje pjesë në procesin e planifikimit të programeve kurrikulare
· Nominon grupin e punës (3 ekspertë të jashtëm për çdo kurrikul)
· Përcaktimi i synimeve dhe planifikimi i aktiviteteve
· Kërkim dhe përzgjedhje e informacioneve përkatëse
· Koordinon në bashkëpunim me ekipin, procesin e hartimit të kurrikulës
· Vendos dhe mban kontaktet me Drejtorinë e arsimit profesional
· Identifikon metodologjitë e përdorura për proceset e hartimit te kurrikulave 

Buxheti i parashikuar:
	
Shuma e ofruar për hartimin e kurrikulës do të përfshijë të gjitha kostot e hartimit, përgatitjes dhe zbatueshmërisë së kurrikulës. Fondi limit për ekspertin është parashikuar 2.000 (dy mijë) Euro bruto. 

	
Kushte të përgjithshme:
	
Kandidatët duhet të kenë eksperiencën dhe njohuritë e nevojshme përkatëse në hartim kurrikulash. Përparësi do tu jepet kandidatëve me eksperienca të mëparshme pune me persona me aftësi të kufizuara. 
   



5. KRITERET E VLERËSIMIT
Një Komision i Pavarur do t'i shqyrtojë të gjitha aplikimet dhe do të vendosë për përzgjedhjen e kandidatëve. Komisioni do të marrë parasysh të gjitha kriteret e përcaktuara gjatë analizimit të aplikimeve. Kriteret bazë për vendimmarrjen janë:

· CV më e mirë me njohuritë dhe arsimin në fushën e kërkuar, të vërtetuara me dokumentet përkatëse si dhe eksperienca të ngjashme (50 pikë - vendi i dytë e në vijim do të kenë një diferencë prej 5 pikësh);
· Eksperiencë pune me personat me aftësi të kufizuara (20 pikë);
· Çmimi total i kërkuar për hartimin e kurrikulave (30 pikë - Çmimi më i ulët do të vlerësohet me 30 Pikë, vendi i dytë e në vijim do të kenë një diferencë prej 5 pikësh).

Ekipi i projektit rezervon të drejtën të kontaktojë çdo kandidat për të verifikuar informacionin e dhënë. Të gjithë aplikuesit do të njoftohen në rrugë zyrtare lidhur me rezultatin e vlerësimit. 
 
Konflikti i interesit: Kjo thirrje nuk është e hapur për persona fizikë ose juridikë që janë në konflikt të mundshëm interesi, ose persona që mund të ndikojnë në çfarëdo mënyre në procesin e vendimmarrjes. Komisioni dhe ekipi i projektit rezervojnë të drejtën për të refuzuar një aplikim që konstatohet se është në një konflikt të mundshëm interesi në përputhje me ligjin vendas dhe rregullat e BE-së.

6. DOKUMENTACIONI DHE MËNYRA E APLIKIMIT	

Kandidatët pjesëmarrës duhet të dorëzojnë aplikimin e tyre nëpërmjet adresës së email-it: caritasalbania@caritasalbania.org
Në subjektin e email-it duhet të shënohet:   ''Aplikim për hartimin e kurrikulave''
Aplikimi duhet të dërgohet brenda datës  15.10.2026, ora 16:00.

Çdo aplikim i marrë pas datës dhe orës së mbylljes së afatit nuk do të pranohet.
Caritas Shqiptar mundet, në diskrecionin e tij, të zgjasë afatin kohor për dorëzimin e aplikimeve, duke bërë njoftimin publik për shtyrjen e afatit. 



Aplikimi duhet të përmbajë:
· Kërkesën për ofertë, të plotësuar sipas formatit, bashkëlidhur thirrjes.
· CV-në e kandidatit, në gjuhën shqipe ose angleze, e cila duhet të pasqyrojë qartë përvojën profesionale, referencat dhe eksperiencën në kryerjen e detyrave të ngjashme, si dhe njohuritë dhe ekspertizën në fushën e kërkuar. Kandidatët duhet të paraqesin gjithashtu certifikatat ose dokumentet përkatëse që vërtetojnë trajnimet, kualifikimet e tyre.
· Për personat juridikë, përveç dokumentacionit të mësipërm, duhet të dorëzohet edhe CV-ja e personit të angazhuar për hartimin e kurrikulave, e cila dëshmon përvojën dhe kualifikimet përkatëse.
· Çdo dokumentacion tjetër mbështetës që dëshmon përmbushjen e kërkesave dhe kritereve të përcaktuara në këtë thirrje.

7. KONTAKT 

Person  kontakti: Ersian Gripshi – Departamenti i Prokurimeve, Caritas Shqiptar 
Email: 	e.gripshi@caritasalbania.org  

